ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ДРЖАВНИМ СЛУЖБЕНИЦИМА

Члан

У Закону о државним службеницима („Службени гласник РС”, бр. 79/05, 81/05 ‒ исправка, 83/05 ‒ исправка, 64/07, 67/07 ‒ исправка, 116/08, 104/09, 99/14, 94/17, 95/18, 157/20, 142/22, 13/25 ‒ УС и 19/25), у члану 10. став 1. после речи: „успешности” додају се запета и речи: „стручног усавршавања”.

Члан

У члану 16. став 2. мења се и гласи:

„Достављање решења државном службенику врши се лично, преко службеног лица органа у просторијама државног органа или електронским путем у складу са законом.”

После става 2. додаје се нови став 3. који гласи:

„Ако достављање у просторијама државног органа није успело, достављање се врши поштом на адресу коју је државни службеник пријавио државном органу и која се налази у његовом персоналном досијеу.”

У досадашњем ставу 3. који постаје став 4. број: „2.” замењује се бројем: „3.”

Досадашњи ст. 4. и 5. постају ст. 5. и 6.

Члан

У члану 35. став 3. речи: „млађи саветник,” бришу се.

Члан

У члану 36. став 2. после речи: „специјалистичким струковним студијама,” додају се речи: „мастер струковним студијама,”, а реч: „седам” замењује се речју: „пет”.

Члан

У члану 37. став 2. после речи: „специјалистичким струковним студијама,” додају се речи: „мастер струковним студијама,”, а речи: „пет година” замењују се речима: „три године”.

Члан

У члану 38. став 1. мења се и гласи:

„У звању саветника раде се сложени послови који су најчешће прецизно одређени и подразумевају примену утврђених метода рада, поступака или стручних техника са јасним оквиром деловања, уз повремени надзор претпостављеног. Послови захтевају способност да се проблеми решавају уз појединачна упутства претпостављеног, ако је потребно и уз обраћање претпостављеном кад је проблем сложен и захтева додатно знање и искуство.”

У ставу 2. после речи: „специјалистичким струковним студијама,” додају се речи: „мастер струковним студијама,”, речи: „три године” замењују се речима: „једну годину”, а после речи: „у струци” додају се речи: „или најмање пет година радног стажа у државним органима”.

Члан

Наслов изнад члана 39. и члан 39. бришу се.

Члан

У члану 45. став 3. после речи: „специјалистичким струковним студијама,” додају се речи: „мастер струковним студијама,”, реч: „девет” замењује се речју: „седам”, реч: „седам” замењује се речју: „пет”, речи: „пет година” замењују се речима: „четири године”, а после речи: „радног искуства на руководећим радним местима” додају се речи: „у струци”.

Члан

У члану 55. став 1. после речи: „условима за запослење на радном месту,” додају се речи: „висини основне плате,”, речи: „адресу на коју се пријаве подносе” замењују се речима: „начину подношења пријаве”, а после речи: „започети изборни поступак” додају се речи: „и начину достављања одлуке о избору кандидата”.

У ставу 5. реч: „осам” замењује се бројем: „15”.

Члан

Члан 59. мења се и гласи:

„Члан 59.

Решење о пријему у радни однос јавно објављује се на веб презентацији органа и огласној табли органа у сврху обавештавања јавности и кандидата који су учествовали у изборном поступку о исходу конкурсног поступка и остваривања права на жалбу.

Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији органа и огласној табли органа. Јавно објављено решење уклања се са веб презентације органа након истека рока од шест месеци од дана објављивања.

У јавно објављеном решењу из става 1. овог члана, могу се учинити јавно доступним подаци о личном имену изабраног кандидата и његовом образовању, док се остали подаци о личности који нису у вези са изборним поступком морају на одговарајући начин заштити.

Изузетно од члана 16. овог закона, одредбе ст. 1-3. овог члана, односе се и на начин достављања решења о премештају државног службеника након спроведеног јавног конкурса.

Кандидат који је учествовао у изборном поступку има право да у року од осам дана од дана достављања решења изјави жалбу ако сматра да изабрани кандидат не испуњава услове за запослење на радном месту или да су се у изборном поступку десиле такве неправилности које би могле утицати на објективност његовог исхода.”

Члан

У члану 60. став 2. после речи: „у изборном поступку” додају се речи: „на начин на који се доставља решење о пријему у радни однос из члана 59. овог закона”.

Члан

У члану 88. после става 4. додаје се нови став 5. који гласи:

„Поред услова који се односе на исходе вредновања радне успешности и потребне компетенције из ст. 1-4. овог члана, државни службеник може напредовати ако је у свакој календарској години за коју је вреднована његова радна успешност, успешно похађао најмање две обуке.”

Досадашњи ст. 5. и 6. постају ст. 6. и 7.

У досадашњем ставу 7. који постаје став 8. после речи: „успешности” додају се речи: „и похађане обуке”, а реч: „узима” замењује се речју: „узимају”.

Досадашњи став 8. постаје став 9.

Члан

У члану 96. став 2. мења се и гласи :

„Руководилац је дужан да државном службенику омогући стручно усавршавање за извршавање послова радног места у складу са програмима обука утврђеним овим законом, а државни службеник је дужан да похађа најмање две обуке у години за коју се доноси програм обуке, а којима се остварују циљеви вредновања радне успешности.”

После става 2. додаје се став 3. који гласи:

„Потреба за стручним усавршавањем државног службеника и области стручног усавршавања у којој се унапређују и развијају компетенције државног службеника, утврђују се у поступку вредновања његове радне успешности, а обуке које ће државни службеник да похађа у календарској години одређује непосредни руководилац у сарадњи са државним службеником, водећи рачуна да обуке доприносе остваривању циљева из члана 82. ст. 1. и 2. овог закона.”

Прелазне и завршне одредбе

Члан

Подзаконска акта донета на основу Закона о државним службеницима („Службени гласник РС”, бр. 79/05, 81/05 ‒ исправка, 83/05 ‒ исправка, 64/07, 67/07 ‒ исправка, 116/08, 104/09, 99/14, 94/17, 95/18, 157/20, 142/22, 13/25 ‒ одлука УС и 19/25) усагласиће се са одредбама овог закона до почетка примене овог закона.

Правилници о унутрашњем уређењу и систематизацији радних места ускладиће се са одредбама овог закона у року од шест месеци од дана ступања на снагу овог закона.

Радна места разврстана у звање млађи саветник која су утврђена у правилницима о унутрашњем уређењу и систематизацији радних места важећим на дан ступања на снагу овог закона, разврставају се у радна места у звање саветника.

Државни службеници који су на дан ступања на снагу овог закона распоређени на радна места разврстана у звање млађег саветника, настављају да раде на тим радним местима до доношења решења о распоређивању на радна места саветника, на основу правилника о унутрашњем уређењу и систематизацији радних места органа усклађених са одредбама овог закона.

Државним службеницимa, који су до дана почетка примене овог закона распоређени на радна места разврстана у звање млађег саветника, не може престати радни однос применом одредаба овог закона.

Државним службеницимa, који су до дана почетка примене овог закона распоређени на радна места разврстана у звање млађег саветника, исход вреновања радне успешности за 2025. годину за обављање послова разврстаних у звање млађег саветника сматра се исходом вредновања радне успешности за обављање послова разврстаних у звање саветника.

Пробни рад и приправнички стаж који су започети до ступања на снагу овог закона окончаће се применом прописа према којима су започети.

Поступци одлучивања о правима и дужностима државних службеника који су започети до ступања на снагу овог закона окончаће се применом прописа према којима су започети.

Интерни, односно јавни конкурси за попуњавање радних места разврстаних у звање млађег саветника, који нису окончани до почетка примене овог закона, окончаће се решењем о обустави конкурсног поступка.

Члан

Услов у погледу похађања обука потребних за напредовање државних службеника из члана 88. овог закона, не односи се на календарске године пре почетка примене овог закона.

Члан

Овај закон ступа на снагу осмог дана од дана објављивања у „Службеном гласнику Републике Србије”, а примењује се од 1. јануара 2026. године.